Beloning uitgeloof ná duur huise brandArgieffoto Die Fidelity Services Group het ’n beloning van R100 000 uitgeloof vir enige inligting wat tot die inhegtenisneming van ’n vermeende brandstigter in Johannesburg kan lei. Volgens Wahl Bartmann, die hoof- uitvoerende beampte van Fidelity Services Group, is daar die afgelope 16 maande ’n aantal brande by huise in die noordelike voorstede van Johannesburg aangemeld. Dit sluit in gesogte woonbuurte soos Bryanston, Houghton, Dunkeld, Illovo en Hydepark. Die groep het vasgestel dat die brande moontlik met ’n beweerde brandstigter verbind kan word. “Ons sal alle leidrade opvolg om die persoon wat moontlik vir die brande verantwoordelik is, op te spoor en aan die pen te laat ry,” het Bartmann gesê. “Ons werk in oorleg met die polisie en ander sekerheidsverskaffers in hierdie gebiede en hanteer hierdie sake as ’n hoë prioriteit.” Enigiemand met meer inligting kan Fidelity by 083 939 0300 bel.